ΓΡΑΠΤΗ ΕΡΩΤΗΣΗ E-2238/01

υποβολή: Caroline Lucas (Verts/ALE) προς την Επιτροπή

(26 Ιουλίου 2001)

Θέμα: Οι σχέσεις της Ε.Ε με την Κολομβία /πρόγραμμα βοήθειας Ε.Ε προς ενίσχυση της ειρηνευτικής διαδικασίας

Στο παρελθόν ζητήθηκε στην Επιτροπή να εγγυηθεί ότι η βοήθεια της Ε.Ε. θα παραμείνει ολοκληρωτικά ανεξάρτητη από το Σχέδιο Κολομβία.Ωστόσο ανησυχούμε μήπως τα ευρωπαϊκά κονδύλια διοχετεύονται μέσω του Fondo de Inversiones para la Paz (Ταμείο Επενδύσεων για την ειρήνη) που αποτελεί και το ταμείο του Σχεδίου Κολομβία. Θα μπορούσε η Επιτροπή να παράσχει κάποια διασάφηση για το τρόπο με τον οποίο διοχετεύονται τα ευρωπαϊκά κονδύλια και ποια κριτήρια έχουν τεθεί έτσι ώστε να διασφαλισθεί η διαφάνεια και η συμμετοχή των κατοίκων της περιοχής και η εμπλοκή των μη-κυβερνητικών τομέων τόσο στο σχεδιασμό όσο και στην εφαρμογή και στη παρακολούθηση των έργων·

Πότε θα παρουσιάσει επίσης η Ε.Ε την πρώτη δημόσια έκθεση στο Ευρωπαϊκό Κοινοβούλιο αναφορικά με την εξαμηνιαία αξιολόγηση της ειρηνευτικής διαδικασίας· Θα συμπεριλαμβάνει αυτή η έκθεση μια ανεξάρτητη αξιολόγηση των επιδόσεων της Κολομβιανής κυβέρνησης στον τομέα των ανθρωπίνων δικαιωμάτων, όσον αφορά ιδίως τα μέτρα που ελήφθησαν για να καταπολεμηθούν οι παραστρατιωτικές ενέργειες και οι οικονομικοίποστηρικτές τους·

Πολλές εκθέσεις δείχνουν ότι η από αέρος απολύμανση που πραγματοποιείται με στρατιωτικά μέσα των Ηνωμένων Πολιτειών προκαλεί μια σειρά παραβιάσεων των ανθρωπίνων δικαιωμάτων όπως η κατ' ανάγκη μετακίνηση πληθυσμών και οι επιπτώσεις στηνγεία και στο περιβάλλον των ανθρώπων της περιοχής. Δεδομένης της ευθύνης της Ε.Ε για τη προστασία των ανθρωπίνων δικαιωμάτων σε παγκόσμιο επίπεδο, προς ποια κατεύθυνση πρόκειται να διαμορφώσει η Ε.Ε το πολιτικό διάλογο με τις Ηνωμένες Πολιτείες αναφορικά με το ζήτημα ότι η κυβέρνηση της Κολομβίας δε τηρεί τις απαιτούμενες προϋποθέσεις των ανθρωπίνων δικαιωμάτων έτσι ώστε να της παρασχεθεί στρατιωτική βοήθεια·

Όσον αφορά την ενίσχυση της συμμετοχής της κοινωνίας των πολιτών που αποτελεί και μία από τις προτεραιότητες στα πακέτα αρωγής της Ε.Ε., ποιοι μηχανισμοί θα θεσπισθούν ώστε να διασφαλισθεί ο συνεχής διάλογος ανάμεσα στην Επιτροπή και στο Συμβούλιο και στον μη-κυβερνητικό τομέα Κολομβίας και Ευρώπης· Ποιες ενέργειες θα αναληφθούν για να βελτιωθεί η ανταλλαγή πληροφοριών με τον μη-κυβερνητικό τομέα·

Απάντηση του κυρίου Patten Εξ' ονόματος της Επιτροπής

(7 Σεπτεμβρίου 2001)

Η Επιτροπή επαναλαμβάνει ότι πρόθεσή της είναι να συνδράμει στην ειρηνευτική διαδικασία της Κολομβίας, η οποία δεν πρέπει να συγχέεται με το λεγόμενο Σχέδιο Κολομβία.

Η Επιτροπή βρίσκεται στο στάδιο ολοκλήρωσης πρότασης χρηματοδότησης σχετικά με το πρώτο πρόγραμμα της δέσμης κοινοτικής βοήθειας προς την Κολομβία. Η πρόταση αυτή θαποβληθεί προσεχώς στα κράτη μέλη προς έγκριση. Η Επιτροπή προτίθεται να ορίσει ομόλογό της την Agencia Colombiana de Cooperacin internacional (ACCI — Υπηρεσία Διεθνούς Συνεργασίας της Κολομβίας), όπως προβλέπεται στο πλαίσιο της συμφωνίας χρηματοδότησης, πουπεγράφη τον Δεκέμβριο 2000 μεταξύ της Κοινότητας και της κυβέρνησης της Κολομβίας. Συνεπώς, η Επιτροπή επιβεβαιώνει ότι δεν προτίθεται να διοχετεύσει τα κονδύλια μέσω του Fondo de Inversiones para la Paz (Ταμείο Επενδύσεων για την Ειρήνη).

Η Επιτροπή έχει αναγνωρίσει, κατόπινποδείξεως των κρατών μελών, την Corporacin de Desarrollo y Paz del Magdalena Medio, μια μη κυβερνητική οργάνωση με κύρος, ως τον κύριο εκτελεστικό φορέα του έργου. Η οργάνωση αυτή έχει συνεργασθεί για τον σχεδιασμό του έργου.

Για την παρακολούθηση των έργων, η Επιτροπή θα εφαρμόσει το απλό σύστημα παρακολούθησης που χρησιμοποιείται στα πλαίσια της εξωτερικής συνεργασίας της Κοινότητας.